
ĮVADAS
Pramoninių dulkių sprogimų pavojus žinomas jau kelis šimtus metų. Sprogstančios dulkės turi labai didelę niokojamąją galią, todėl daugelyje pramonės šakų renkama medžiaga apie sprogimų priežastis, stiprumus, niokojamąją galią. Siekiant riboti avarijų mastą, gamyklose įrengiamos dulkių sprogimų automatinės lokalizacijos sistemos (DSALS), kurias sudaro pirminių sprogimų jutikliai, greitaeigės ugnį užtveriančios sklendės ir jų valdymo įrenginiai.

Pirminius sprogimus galima užfiksuoti slėgio ar fotojutikliais, sumontuotais ant bunkerių, technologinių mašinų (smulkintuvų). Norint išvengti avarijų, reikia kurti technines priemones, neleidžiančias pirminiams sprogimams prasiskverbti į bunkerius
, gamybines patalpas, kuriuose kyla antriniai stiprūs, griaunantys sprogimai, t.y. pirminis sprogimus užfiksuoti kuo greičiau, ir kuo efektyviau užkirsti kelią jiems plisti. 

Dėl to pagal sprogimo jutiklio signalą reikia automatiškai užsklęsti visus vamzdynus, jungiančius pirminio sprogimo židinį su patalpomis, kur gali įvykti antriniai sprogimai. Tokiai automatinei liepsnos sklidimo apribojimo sistemai reikia universaliųjų greitaeigių sklendžių.

Tokias sklendes pavyksta sukurti, sutapatinant sklendės judamąjį elementą su tiesiaeigio variklio antriniu elementu. Sklendės įrengiamos vamzdynuose, kuriais gali sklisti pirminio sprogimo liepsna. Universaliosios greitaeigės sklendės užblokuoja pirminio sprogimo židinius ir neleidžia jiems plisti toliau.

Universaliajai sklendei su tiesiaeigio judesio elektros pavara užsklendžiant liepsnos sklidimo kanalą, kinta sprogimo plėtimosi uždaroje ertmėje sąlygos. Nuo jų priklauso sprogimo slėgis, sklendės nueitas kelias, sklendės judamąjį elementą veikianti jėga, kelio priklausomybė nuo laiko. Be šios sąveikos, sprogimo intensyvumą dar lemia dulkių cheminė sudėtis, koncentracija ir drėgmė, padegimo šaltinio temperatūra bei energija ir kiti aplinkos veiksniai. Be to, ugnį užtveriančios sklendės pavara turi būti taip apskaičiuota, kad sklendė suspėtų lokalizuoti sprogimo židinį užkirsdama liepsnai kelią, o kartu veikiantys slėgio iškrovikliai privalo tiek sumažinti sprogimo slėgį, kad nesuirtų technologinių įrenginių ir vamzdynų sienelės.

Atlikti bandymai rodo, jog sklendės judamasis elementas gali deformuotis ir pradės remtis į induktorių
. Magistro darbo tyrimo objektas – universalioji sklendė, kuri turės papildomus guolius induktoriaus aktyviojoje zonoje, ir sprogimo bangai išlenkiant sklendę, jos judamasis elementas pradės remtis ne į induktorių, o į papildomus guolius. Sklendės pavaros veikimas tokiomis sąlygomis nėra tyrinėtas.
1. MOKSLINĖS LITERATŪROS MAGISTRO DARBO TEMA APŽVALGA
Pirmieji katastrofiški dulkių sprogimai pramonės gamyklose paskatino mokslinės literatūros, analizuojančios šią problemą, atsiradimą. Pirmoji knyga „Staub - Explosionen“ [1] buvo išleista 1925 metais. Pasak autoriaus rašydamas knygą jis bandė atsakyti į tris klausimus, aktualius žmonėms. Pirmasis klausimas buvo neaiškus ir aktualus daugumai eilinių žmonių „Ar dulkių sprogimai tikrai egzistuoja?“. Antrasis, kurį užduodavo pramonės gamyklų inžinieriai „Kodėl mūsų gamyklose kyla tiek daug dulkių sprogimų?“. Ir paskutinis klausimas, kuris iškildavo tyrėjams bei mokslininkams „Kodėl nekyla dar daugiau dulkių sprogimų?“. P. Beyersdorfer‘io knygoje [1] išsamiai paaiškintos dulkių sprogimo priežastys. Jos išsamiai aprašytos bei pateikta nemažai eksperimentinių bandymų. Novatoriškoji P.Beyersdorfer‘io knyga yra iki šiol skaitoma ir yra įtraukta į 1925 – ųjų metų geriausių išleistų knygų sąrašą.

Nuo 1925 metų beveik pusė amžiaus nebuvo išleista mokslinių knygų, analizuojančių dulkių sprogimo atsiradimo priežastis, padarinius ir priemones įgalinančias juos suvaldyti. Nors reikėtų paminėti, kad kaip tik tuo metu buvo išspausdinta keletas vertingų mokslinių straipsnių. Pavyzdžiui: Vokietijos inžinierių asociacijos straipsnis (1957 m.), Koszman‘o ir Gavi‘o straipsnis [2] bei skyrius apie dulkių sprogimus buvo aprašytas vadovėlyje [3]. Taip pat 1972 metais M.Haase rašydamas knygą [4] apie statinio krūvio pavojus atkreipė dėmesį ir į dulkių sprogimų problemą.

1971 metais Rusijoje buvo išleista knyga apie atsitiktinius dulkių sprogimus anglies kasyklose. Ši knyga apjungta su K.N. Palmer knyga [5]. buvo išleista anglų kalba. 1925 metais išleidęs savo pirmąja knygą Paul‘as Beyersdorfer‘is tęsė dulkių sprogimų tyrimus pramonės gamyklose ir išleido antrąją knygą [6]. Joje išsamiai išanalizuoti sprogimai anglies kasyklose bei chemijos pramonės įmonėse. Taip pat plačiau aptariamos priemonės įgalinančios lokalizuoti dulkių sprogimus, nei jo pirmojoje knygoje.
Nuo 1980 metų dulkių sprogimų atsiradimų priežastys, sprogimų plitimo sąlygos bei techninės priemonės įgalinančios lokalizuoti dulkių sprogimus buvo analizuojamos ne vienoje naujai išleistoje knygoje, pvz. [7], padaryta nemažai išradimų, pvz., [8, 9]. Užsienio šalių literatūroje taip pat gausu knygų [10, 11] šiomis temomis.

Lietuvoje pradėjus vystyti žemės ūkio pramonę dulkių sprogimų problema taip pat tapo aktuali. Tačiau dauguma tuo metu Lietuvos mokslininkų parašytų knygų bei straipsnių buvo rusų kalba. Lietuviškų leidinių dulkių sprogimų lokalizavimo tema nemažai išleista Vilniaus Gedimo technikos universiteto dėstytojų:

· Algimanto Juozo Poškos mokslo darbe [12] aprašoma automatinės dulkių sprogimų lokalizavimo sistemos. Plačiai aptarti dulkių sprogimai grūdų perdirbimo įmonėse, išanalizuotos jų atsiradimo priežastys bei sąlygos, kurioms esant dulkės gali sprogti. Aprašyti tyrimai atlikti SSRS Grūdų produktų ministerijos centriniame mokslinio tyrimo ir projektavimo institute bei Vievio sprogimų bandymo poligone [7]. Išanalizuotos techninės priemonės užfiksuojančios silpnus pirminius dulkių sprogimus, bei priemonės užkertančios šių sprogimų plitimą. Detaliai aprašytos greitaeigių sklendžių elektros pavaros, kurios lokalizuoja sprogimus, bei pasiūlyta nauja originali sklendės konstrukcija.
· Algimanto Juozo Poškos, Zitos Savickienės ir Sauliaus Lisausko knygoje [13] aprašomas tiesiaeigių mechatroninių sistemų taikymas pramonės įmonėse. Aptariamos dulkių sprogimų automatinio lokalizavimo sistemos, kuriose taikomos mikroprocesorinės relinės apsaugos, slėgio jutikliai, greitaeigės ugnį užtveriančios sklendės. Išanalizuoti tiesiaeigiai asinchroniniai varikliai, naudojami sklendžių tiesiaeigėse pavarose.

· Romos Rinkevičienės ir Sauliaus Lisausko straipsnyje [14] nagrinėjama elektros pavarų su tiesiaeigiais varikliais, kurių judamasis elementas neišeina už induktoriaus ribų, dinamika. Naudojant gautas tiesiaeigės pavaros dinaminio modelio lygtis sudarytas tiesiaeigės  elektros pavaros modelis α,  β koordinačių sistemoje.
· Algimanto Juozo Poškos, Zitos Savickienės ir Jono Zubaičio straipsnyje [15] nagrinėjama automatinio dozatoriaus bunkerio sklendė su daugiafunkce tiesiaeige asinchronine elektros pavara. Pateikiama šios sklendės kompiuterinio valdymo algoritmo struktūrinė schema, analizuojamos sistemos dinaminės charakteristikos. Aptariami dulkių sprogimų automatinio lokalizavimo sistemos pagrindiniai elementai: pirminio sprogimo jutikliai ir greitaveikės ugnį užtveriančios sklendės, kurių judamasis elementas yra kartu ir tiesiaeigio asinchroninio variklio antrinis elementas. Išanalizuotos greitaeigės ugnį užtveriančios sklendės panaudojimo technologinėms reikmėms galimybės.

· Zitos Savickienės, Algimanto Juozo Poškos ir Alvydo Šlepiko straipsnyje [16] nagrinėjami ir lyginami Vilniaus Gedimino technikos universiteto Automatikos katedros specialistų sukurtų ir įdiegtų (dulkių sprogimų automatinės lokalizacijos sistemų sklendėse) nedidelėmis ir vidutinio dydžio serijomis pagamintų plokščios ir cilindrinės konstrukcijos mažos galios variklių, veikiančių trumpalaikiu darbo režimu, induktoriaus fazinės srovės tankiai, santykinės aktyviosios galios, galios koeficientai, fazinių srovių asimetrija, pereinamųjų procesų rodikliai.
2. TYRIMO TIKSLAS IR UŽDAVINIAI
Magistro darbo tyrimo objektas – universalioji sklendė, kuri turės papildomus guolius induktoriaus aktyviojoje zonoje, ir sprogimo bangai išlenkiant sklendę, jos judamasis elementas pradės remtis ne į induktorių, o į papildomus guolius. Sklendės pavaros veikimas tokiomis sąlygomis nėra tyrinėtas.
Darbo tikslai ir uždaviniai:
· Išanalizuoti dulkių sprogimų atsiradimo priežastis bei sprogimų plitimo sąlygas.
· Aprašyti sprogimų, žemės ūkio įmonėse (elevatoriuose
, malūnuose, kombinuotų pašarų gamyklose), padarinius.
· Aptarti techninės priemonės, įgalinančias lokalizuoti pirminius silpnus dulkių sprogimus ir taip išvengti stiprių, griaunamosios galios sprogimų.
· Išanalizuoti ugnį užtveriančių ir technologinių universaliųjų sklendžių tiesiaeiges elektros pavaras.
· Sudaryti universaliosios sklendės tiesiaeigės pavaros modelį, taikant Matlab programinį paketą;
· Gauti universaliosios sklendės pavaros dinaminių charakteristikų imitacijos kreives.
· Sumodeliuoti universaliosios sklendės judamojo elemento modelį, taikant SolidWorks programinį paketą.
· Ištirti mechaninės smūginės sprogimo bangos įtaką sklendės judamajam elementui.
· Ištirti smūginės bangos veikiamo sklendės judamojo elemento deformaciją, kai induktoriaus aktyviojoje zonoje įtaisyti papildomi guoliai.
3. TEORINĖ DALIS
3.1. Dulkių sprogimai ir jų lokalizavimo problema
Sprogimai žemės ūkio gamyklose nėra naujiena, bet sena problema susijusi su organinėmis dulkėmis. 1785 m. pirmasis aprašytas dulkių sprogimas įvyko miltų sandėlyje, Turine. Daugybė niokojančių grūdų dulkių sprogimų (žr. 3.1, 3.2, 3.3, 3.4 pav.; [7, 18]) pasireiškė įvairiose šalyse: Norvegijoje (Port gamykloje Stavangeryje), Vokietijoje (Miltų malūne Bremene), Argentinoje     (de Bahia Blanca), Prancūzijoje (Salyklo bokšte, Metze), JAV (Grain įmonėje Teksase)                   ir t.t [19, 20]. 

    3.1. pav. Bremenas 1979 m.                                3.2 pav. Norvegija 1976 m.
      3.3. pav. Luiziana 1977 m.                        3.4 pav. Tomolovas, SSRS 1987 m.
Dulkės gali būti žalingos ir labai pavojingos, jos yra daugumos gaisrų, bei sprogimų priežastis perdirbino įrenginiuose. Tai ne tik medienos dulkės, bet ir sprogimo sukeltos dulkės     nuo gumos, grūdų, cukraus, plastiko miltelių ir kitų medžiagų. Daugelis medžiagų, kurių būvis kietas, yra nelabai degios, tačiau tų pačių medžiagų dulkės, milteliai, yra labai degūs. Tokiose gamyklose vykstant gamybos procesui kaip pašalinis produktas gaminasi ir dulkės. Laikui bėgant, dulkių nusėda ant horizontalių paviršių: gegnių
, lentynų, grindų, variklių dalių, konstrukcinių elementų ir kt. 

Viena kibirkštis arba žarija gali padaryti pradžią grandininei reakcijai. Perdirbimo įrenginiai gali sukelti kibirkščiavimą, kuris gali sukelti pirminius mažus sprogimus. Maži sprogimai išjudina dulkes, esančias ant konstrukcijos dalių, lentynų, variklių dalių ir dulkės susimaišo su oru. Po kelių sekundžių įvyksta antriniai sprogimai, kurie yra daug didesni ir stipresni, dėl jų griūna gamyklos, žūsta žmonės. 

Pirmieji katastrofiški sprogimai buvo intensyvių mokslinių tyrimų pradžia. Kurių tikslas buvo ne tik sužinoti sprogimų priežastis, bet taip pat rasti sprendimus neleidžiančius tokioms avarijoms įvykti ateityje.

Per paskutiniuosius 200 metų žmonija turi sukauptą skaudžią patirtį. Tačiau vis dar pasitaiko žmonių gyvybes pasiglemžiančių avarijų: Blaye (Prancūzija) 1997 m. rugpjūtis (3.5 pav.),             11 žuvusių [21], Kanzasas (JAV), 1998 m. birželio 8 d., žuvo 7 žmonės, 10 sužeista [22], Šiaurės Karolina 2003 m. Sausio mėn., 6 žuvo, 38 sužeista, Džordžija (JAV), 2008 m. Vasario mėn.         (3.6 pav.), 14 žuvusių ir daug sužeistų [17].

     3.5 pav. Prancūzija 1997 m.                                    3.6 pav. Džiordžija (JAV), 2008 m.
JAV cheminės saugos ir pavojų tyrimo tarnyba (CSB) nustatė, kad per pastaruosius 25 metus įvyko 280 dulkių sprogimų pramonės gamyklose. Šių didelę niokojančią galią turinčių sprogimų metu griuvo ne viena gamykla, žuvo 119 žmonių ir 700 žmonių buvo sužeista.
Dauguma degių kietųjų medžiagų yra imlios plėtoti greito degimo procesus, kai dalelių dydis yra pakankamai mažas. Tačiau sprogimo banga, sklisdama technologinių įrenginių ertmėmis, vamzdynais, nupučia nuo sienelių dulkių nuogulas, o sklindanti liepsna padega naujas aerozolių
 mases ir sukelia stipresnius sprogimus. Jei technologinio įrenginio, ar vamzdžio sienelės neišlaiko padidėjusio slėgio ir suyra, liepsna prasiskverbia į gamybines patalpas. Šiose patalpose ant statybinių konstrukcijų briaunų, technologinių įrenginių sienelių, grindų visuomet yra dulkių nuogulų. (3.7, 3.8 pav.) [17].

    3.7 pav. Dulkės prie įrenginių                                    3.8 pav. Dulkės ant variklio

Siekiant riboti avarijų mastą, gamyklose įrengiamos dulkių sprogimų automatinės lokalizacijos sistemos (DSALS).

Pirminius sprogimus galima užfiksuoti slėgio ar fotojutikliais, sumontuotais ant bunkerių, technologinių mašinų (smulkintuvų). Norint išvengti avarijų, reikia kurti technines priemones, neleidžiančias pirminiams sprogimams prasiskverbti į bunkerius, gamybines patalpas, kuriuose kyla antriniai stiprūs, griaunantys sprogimai. 

Dėl to pagal sprogimo jutiklio signalą reikia automatiškai užsklęsti visus vamzdynus, jungiančius pirminio sprogimo židinį su patalpomis, kur gali įvykti antriniai sprogimai. Tokiai automatinei liepsnos sklidimo apribojimo sistemai reikia universaliųjų greitaeigių sklendžių.
Tokias sklendes pavyksta sukurti, sutapatinant sklendės judamąjį elementą su tiesiaeigio variklio antriniu elementu. Tokios sklendės įrengiamos vamzdynuose, kuriais gali sklisti pirminio sprogimo liepsna. Tokios sklendės užblokuoja pirminio sprogimo židinius, o kartu veikiantys slėgio iškrovikliai privalo sumažinti sprogimo slėgį ir neleidžia jiems plisti toliau.

3.9 pav. Greitaeigė ugnį užtverianti sklendė
Anglies kasyklose, kad anglies dulkės nesprogtų, šachtose aerozolis drėkinamas.      Chemijos pramonės įmonėse vamzdynai žaibiškai užkemšami inhibitoriais
, susprogdinant specialų užtaisą su šiomis medžiagomis. Grūdų perdirbimo įmonėse šie metodai netaikomi, nes per didelė drėgmė, ar inhibitoriai gali sugadinti maisto produktus, ar pašarus. Todėl grūdų perdirbimo įmonėms tenka kurti specialias sprogimų lokalizavimo sistemas, kuriose taikomos specialios U2-BZB tipo sklendės (3.9 pav.). Tokių sklendžių gamą yra sukūrusi Vilniaus Gedimino technikos universiteto Automatikos katedra.
3.1.1. Sistemotechnikos metodų taikymas, kuriant specialiąsias automatines sistemas su tiesiaeigėmis pavaromis
Tiesiaeigio asinchroninio variklio (TAV) veikimas pagrįstas slenkančio magnetinio lauko ir jo indukuotų srovių laidžiuose kūnuose sąveika. Todėl TAV antrinį elementą gali pakeisti valdomo mechanizmo elektrai laidžios dalys. Tačiau pavarų su TAV charakteristikos dažniausiai yra prastesnės už sukamojo judesio sinchroninių variklių charakteristikas. Todėl pavaros mechaninių grandžių pašalinimo ir net TAV antrinio elemento sutapatinto su valdomo įrenginio dalimis argumentų nepakanka pavarų su TAV taikymui pagrįsti. Šį klausimą būtina spręsti iš sistemotechnikos
 pozicijų nagrinėjant visos automatinės technologinių procesų valdymo ar apsaugos sistemos charakteristikas. Kuriant dulkių sprogimų automatinio lokalizavimo sistemas taip pat reikia vadovautis sistemotechnikos principais, norint optimalių rezultatų.
Sistemotechnikos principais kuriant automatines sistemas su tiesiaeigėmis pavaromis, tokias kaip DSALS, problema išskaidoma į šias smulkesnes problemas (3.10 pav.):

1. Problemos suvokimas: suformuluojamas sistemos kūrimo principas, atsižvelgiama į visa tai, kas reikšminga sistemos tikslui, o visa kita – atmetama.

2. Aprašymas: vientisu pagrindu išreiškiami skirtingos fizikinės prigimties reiškiniai ir faktoriai.

3. Vertinimo kriterijų nustatymas: apibrėžiama kas yra „gerai“ ir kas „blogai“ sistemos tikslo atžvilgiu – tai padeda palyginti alternatyvas.

4. Idealizacija: problema racionaliai idealizuojama, susupaprastinama iki leistinų ribų.

3.10 pav. Sisteminės analizės etapų sąsajos: I – III – naujos idėjos ir jų analizė (I – naujos teorinės idėjos; II –  naujų medžiagų, ar naujų konstrukcijų taikymas;  III – nauji valdymo būdai)
5. Dekompozicija: randamas toks visumos skaidymo į dalis būdas, kuris nepakeičia sistemos savybių.

6. Kompozicija: dalys taip jungiamos į sistemą, kad nebūtų prarandamos jų savybės.

7. Sprendimas: priimamas sprendimas, kad viena iš nagrinėjamų sistemų yra geriausia, t.y. randamas problemos sprendinys [12].

Taikant tradicinius mokslinių problemų sprendimo metodus, į išvardytas dalines problemas paprastai žiūrima kaip į pagrindinės problemos sprendimo etapus. Manoma, kad atskiras problemos dalis reikia spręsti nuosekliai viena po kitos, kol išsprendžiama pagrindinė problema. Sistemotechnikoje atsisakoma tokio nuoseklaus algoritmo. Manoma, kad problemos sprendimo procesas yra daugiaryšis, pagrįstas pasirinkto pradinio modelio tobulinimu ir tikslinimu, atsižvelgiant į jo dalių sąveiką.

Iš pirmo žvilgsnio gali atrodyti, kad vienu metu spręsti septynias dalines problemas yra sunkiau negu paeiliui. Taip ir yra iš tikrųjų, kai sprendžiamos nepriklausomos problemos. Tuo atveju, kai problemos yra daugiarūšės, o sprendimo algoritmas – nuoseklus, tenka rasti daugelį kiekvienos dalinės problemos sprendinių ir iš jų atrinkti tik tuos, kurie tenkina visai sistemai keliamus reikalavimus. Sudėtingų problemų komponentės gali turėti labai daug sprendinių. Todėl nuoseklioji procedūra praranda prasmę, nes bendrą visai sistemai sprendimą dažniausiai tenka priimti heuristiniu
 būdu. Problemą sprendžiant sistemotechnikos metodais, t.y. vienu metu nagrinėjant visas pagrindinės problemos komponentes, savaime siaurinamas sprendinių paieškos laukas, atmetama dauguma neperspektyvių alternatyvų. Šitoks metodas ne tik perspektyvus, bet ir ekonomiškesnis už nuoseklių etapų metodą, nes problema dažniausiai supaprastinama didesniu laipsniu negu tas, kuriuo ji komplikuojama vienu metu sprendžiant septynias dalines         problemas [12].
Sistemotechnikos pagrindinis objektas – tai sudėtingos sistemos. Tokių sistemų kūrimo teorinis pagrindas – bendroji sistemų teorija. Tačiau ji neaprėpia visų konkrečių uždavinių, kurie iškyla kuriant įvairias automatines sistemas su tiesiaeigėmis elektros pavaromis. O kurti teorijas kiekvienai konkrečiai automatinio valdymo ar apsaugos sistemai netikslinga dėl didelių laiko ir išteklių sąnaudų. Todėl, skirtingai nei kituose taikomuosiuose moksluose, sistemotechnikoje teoriją tam tikra prasme pakeičia modelis.

Skirtumai tarp teorijos ir modelio yra sąlygiški, nes teorija – tai taip pat gamtos (ar technikos) modelis, tik labai platus ir produktyvus. Teorijos pagrindas – nedidelis skaičius aksiomų ar dėsnių. Teorijos taikymo ribos atitinka tą daugiamatę erdvę, kuriai galioja pradiniai dėsniai. Todėl teorija aprėpia labai plačią sritį. Kartu tie dėsniai apibrėžia privalomus apribojimus, kurių peržengti nevalia. Teorija įgalina atrasti naujus, anksčiau nežinomus, faktus: ji įgalina juos prognozuoti. Tuo atveju, kai aptinkami teorijos neatitinkantys patikimi faktai, tikslinami pradiniai dėsniai. Taip sukuriama nauja bendresnė teorija, kuri apima ir senąją: į senąją teoriją žiūrima kaip į atskirą naujos (bendrosios) teorijos atvejį.

Pavyzdžiui, klasikinėje elektros mašinų teorijoje induktyviuosius ryšius turinčios apvijos  taip redukuojamos, kad turėtų vienodą vijų skaičių. Tuomet šių apvijų parametrai, srovės ir   įtampos tampa vienos eilės dydžiais. Tai įgalina elektrines grandines su induktyviaisiais ryšiais pakeisti atstojamosiomis schemomis su elektriniais ryšiais ir elektros mašinų teoriją plėtoti elektrinių grandinių teorijos metodais. Šitaip supaprastinami skaičiavimai, o teorija gerai      atspindi fizikinius procesus, vykstančius elektromechaninio keitiklio pirminėje ir antrinėje grandinėse.

Bandymai sukurti analogišką tiesiaeigių asinchroninių ir magnetohidrodinaminių
 mašinų teoriją buvo nesėkmingi dėl šioms mašinoms būdingų kraštų efektų ir specifinių konstrukcijos parametrų, lemiančių sudėtingą trimačio elektromagnetinio lauko mašinos nemagnetiniame tarpe tarp pirminio ir antrinio elementų konfigūraciją. Todėl tiesiaeigių asinchroninių mašinų teorija plėtojama elektrodinamikos, o magnetohidrodinaminių mašinų teorija – dar ir hidrodinamikos teorijų pagrindu. Tačiau tokia teorija yra labai sudėtinga: dažnai sudarytas lygtis tegalima išspręsti skaitiniais metodais arba sprendiniai gaunami begalinių eilučių pavidalu.

Siekiant supaprastinti magnetohidrodinaminių mašinų teoriją, priimamos prielaidos, kad turbulentiškai tekančio elektrai laidaus skysčio srauto skerspjūvyje greičių epiūra artima stačiakampei, t.y. visuose kanalo skerspjūvio taškuose skysto metalo greitis yra vienodas.          Toks magnetohidrodinaminės mašinos modelis atitinka tiesiaeigės asinchroninės mašinos (su     kietu antriniu elementu) modelį. Akivaizdu, kad uždavinys sprendžiamas elektrodinaminiu  artėjimu. Toliau prastinant tiesiaeigių asinchroninių mašinų teoriją ir siekiant suteikti jai     klasikinės elektros mašinų teorijos vaizdumą, vėl grįžtama prie atstojamųjų schemų. Šių        schemų parametrai nustatomi, naudojantis pilnutinės elektromagnetinės galios, perduodamos iš mašinos pirminės į antrinę grandinę, išraiškomis, gautomis elektromagnetinio lauko teorijos metodais.

Skirtingai nei teorija, sistemotechnikoje modelis sudaromas empirinių ir prognozuojamų duomenų pagrindu. Tie duomenys nėra nei dėsniai, nei dėsningumai, o vien realių arba įsivaizduojamų procesų atspindys. Modelis įgalina į vieną visumą sujungti daugelį procesų, tirti įvairių sąlygų įtaką tiems procesams. Modeliavimas – tai daugkartinis procesų sąveikos atkartojimas. Dažnai modelis padeda atskleisti naujus dėsningumus, kurie tradicinės analizės metu nebuvo pastebėti dėl sudėtingumo, palyginimo sunkumų, pateikimo skirtingomis formaliosiomis kalbomis ar dėl kitų veiksnių.

Modelio adekvatumas tikrinamas taip pat kaip teorijos: kontroliniai rezultatai palyginami     su eksperimento duomenimis. Tuo atveju, kai jie nesutampa, modelis tikslinamas.                 Modelio sudarymo metodai gali būti įvairūs (bandymas, spėjimas, imitacija, aproksimacija, identifikacija pagal eksperimento duomenis ir t.t.), svarbu vien rezultatas. Tuo atveju, kai     pradiniai dėsniai yra pagrįsti, o teorinis aparatas korektiškas, teorija įgalina gauti visiškai patikimų rezultatų. Šito negalima pasakyti apie modelį, nes nėra žinoma, ar pradiniai duomenys,              pagal kuriuos yra sudarytas modelis, išsamiai apibūdina realią situaciją. Todėl modelis nėra toks bendras ir patikimas kaip teorija. Tačiau modeliavimo rezultatai gaunami operatyviau, be to modeliuoti galima ir mažai tyrinėtus objektus.

Tuo atveju, kai pradiniai dėsningumai yra žinomi, tačiau nėra juos sujungiančio ir įgalinančio daryti išvadas aparato (būtent su tokia situacija susiduriama kuriant sudėtingas automatines technologinių procesų valdymo ir apsaugos sistemas su tiesiaeigėmis pavaromis, kurių dalys, ypač valdymo ar apsaugos objektai, aprašomi įvairių teorijų formaliosiomis kalbomis), modelis gali atlikti aparato (t.y. išvadų gavimo priemonės) funkcijas. Schemotechnikos požiūriu ši modelio savybė yra viena iš pagrindinių. Modeliuoti galima procesus, kurie nėra analiziškai išreikšti, – modelis atspindės visus jų savitarpio ryšių aspektus. Modeliavimas dažnai yra efektyvesnis ir operatyvesnis nei analizinio aparato taikymas, nes modelis leidžia paprasčiau ir greičiau gauti kiekybinius rezultatus.

Dar viena teigiama modelio savybė yra ta, kad modelis visada yra paprastesnis už modeliuojamą objektą, o teorija – dėl savo bendrumo – visada sudėtingesnė. Galima pagrįstai   teigti, kad modelis – tai pats efektyviausias problemos supaprastinimo būdas. Tačiau              modelis atspindi ne visą esmę, o tik tam tikras jos briaunas, tik tam tikras modeliuojamo objekto savybes. Sistemotechnikos požiūriu tai greičiau privalumas nei trūkumas, nes praktikai             reikia ne visų galimų, o konkrečių, tikslinių duomenų. Tuo atveju, kai prireikia kitą sistemos taikymo sritį atspindinčių duomenų, sudaromas naujas modelis. Daugiamodeliškumas dažniausiai nelaikytinas trūkumu, nes lyginant įvairių modelių tyrimo rezultatus, atspindinčius įvairias automatinės sistemos esmės briaunas, galima efektyviai ištirti ir pažinti sistemą [12].
3.1.2. Tiesiaeigių asinchroninių elektros pavarų savybės ir modeliavimo uždaviniai

Iš žinomų modeliavimo rūšių (fizinis, analoginis, matematinis) universaliausias yra matematinis modeliavimas, kuris gali būti realizuotas skaitmeninėmis, analoginėmis ir hibridinėmis elektroninėmis skaičiavimo mašinomis (ESM). Įvairių rūšių ESM taikymo sritys nėra griežtai apibrėžtos. Anksčiau buvo laikoma, kad elektros pavarų automatinio valdymo sistemų variacinei analizei labiau tinka analoginės skaičiavimo mašinos. Tačiau labai padidėjus mikroprocesorių taktiniam dažniui, atminties talpai ir ištobulėjus asmeninių kompiuterių sisteminei programinei įrangai, universaliausia modeliavimo priemone laikytini asmeniniai kompiuteriai.
Yra labai daug tiesiaeigių asinchroninių variklių rūšių, o rotaciniai ir laukiniai asinchroniniai varikliai gali būti laikomi atskirais TAV variantais. Kiekviena TAV rūšis turi specifinių savybių, į kurias reikia atsižvelgti sudarant pavarų su TAV matematinius modelius. Pavyzdžiui, plokščios konstrukcijos tiesiaeigiuose asinchroniniuose varikliuose yra šonų efektas, kurio įtakos TAV charakteristikoms laipsnis priklauso nuo TAV antrinio elemento pločio santykio su induktoriaus pločiu. Didinant šį santykį iki tam tikros ribos, šonų efektas silpnėja, o cilindrinės konstrukcijos tiesiaeigiuose asinchroniniuose varikliuose (CTAV) šio efekto visai nėra. Galų efektas reiškiasi ir TAV, ir CTAV. Tačiau jo įtaka tiesiaeigių variklių charakteristikoms silpnėja didinant polių skaičių.

Pagal galų efekto įtaką tiesiaeigių asinchroninių variklių mechaninėms charakteristikoms jie skirstomi į greitaeigius, vidutinių greičių ir lėtaeigius.

Greitaeigiams TAV galioja sąlyga:

ir lėtaeigiams:

Tiesiaeigėms elektros pavaroms, kurių parametrų derinys neatitinka ne vienos iš sąlygų     (3.11 pav.), vadinami – vidutinių greičių TAV.
Iš sąlygų:

3.11 pav. Teorinis TAV modelis: x, y – koordinačių ašys; 

Greitaeigių TAV mechaninės charakteristikos (3.12 pav., a), apskaičiuotos atsižvelgiant į galų efektą ir be jo, didelių slydimų zonoje sutampa, o mažų slydimų zonoje galų efektas labai susilpnina tiesiaeigių asinchroninių variklių kuriamą jėgą. Ši jėga sumažėja iki nulio, kai slydimas   s > 0.

Vidutinių greičių TAV jėgą galų efektas mažina visame slydimų diapazone (0 < s < 1)      (3.12 pav., b).

Lėtaeigių TAV jėga dėl galų efekto sumažėja didelių slydimų zonoje, o esant mažiems slydimams – padidėja (3.12 pav., c). Toks tiesiaeigis asinchroninis variklis kuria traukos jėgą ir tuomet, kai s = 0. Todėl lėtaeigių TAV mechaninė charakteristika kerta slydimų ašį aukščiau sinchroninio greičio taško. Esant tam tikram mažam slydimui lėtaeigių TAV mechaninės charakteristikos, apskaičiuotos atsižvelgiant į galų efektą ir be jo, susikerta [12].

3.12 pav. Greitaeigio (a), vidutinių greičių (b) ir lėtaeigio (c) tiesiaeigio elektros variklio (TAV)

 mechaninės charakteristikos: 1 – neatsižvelgiant  į galų efektą; 2 – atsižvelgiant į galų efektą
Pramoninėje automatikoje daugiausia naudojami lėtaeigiai įvairios galios TAV. Mažėjant tiesiaeigių asinchroninių variklių galiai, trumpėja elektromagnetiniai pereinamieji procesai, mažėja dinaminiai TAV parametrų perviršiai, o pirminė srovė nebepriklauso nuo slydimo. Todėl pavarų su lėtaeigiais mažos galios TAV dinamiką galima modeliuoti neatsižvelgiant į elektromagnetinius pereinamuosius procesus, o trumpą antrinį elementą katapultuojant iš induktoriaus aktyviosios zonos galima laikyti, kad santykinė TAV jėga (jėga, tenkanti aktyviosios zonos paviršiaus ploto vienetui) nekinta. Skaičiuojant nedaug polių turinčių TAV mechaninę ir darbo charakteristikas, būtina atsižvelgti ir į šonų, ir į galų efektus, o modeliuojant pavarų su daugiapoliais, lėtaeigiais, galingais TAV dinamines charakteristikas, galima neatsižvelgti į galų efektą, tačiau reikia atsižvelgti į elektromagnetinius pereinamuosius procesus.

Tiesiaeigėse asinchroninėse elektros pavarose pasitaiko visi rotacinėms elektros pavaroms būdingi netiesiškumai ir dar papildomi – būdingi tik tiesiaeigio judesio elektros pavaroms netiesiškumai. Pavyzdžiui, tiesiaeigiškai judant aukštos įtampos jungtuvo galios kontaktams, iš pradžių įveržiama pagrindinė, vėliau – dar papildoma jungimo spyruoklė, o galinėje padėtyje suveikia ir amortizatoriai. Todėl jungtuvo pavaros statinė pasipriešinimo jėga yra TAV antrinio elemento kelio funkcija.

Tiesiaeigio asinchroninio variklio jungtuvo kontaktus stumdo per izoliacines svirtis. Priklausomai nuo TAV nueito kelio netiesiškai kinta svirčių perdavimo koeficientai, o kartu ir redukuota pavaros judančių elementų masė. Todėl ir dinaminė jėga yra netiesinė kelio funkcija.

Katapultuojant TAV antrinį elementą, trumpėja induktoriaus ir antrinio elemento sąveikos zona. Todėl TAV kuriama jėga yra ne vien greičio, bet dar ir kelio funkcija.

Kartais į TAV apkrovą reikia žiūrėti kaip į atsitiktinę laiko ir kelio funkciją, kurią galima nustatyti tik eksperimentiškai. Pavyzdžiui, universaliajai sklendei su tiesiaeigio judesio elektros pavara užsklendžiant liepsnos sklidimo kanalą, kinta sprogimo vystymosi uždaroje ertmėje sąlygos. Nuo jų priklauso sprogimo slėgis, nuo šio slėgio ir sklendės nueito kelio - sklendės judamąjį elementą veikianti jėga, o nuo šios jėgos – kelio priklausomybė nuo laiko. Be šios sąveikos, sprogimo intensyvumą dar lemia aerozolio cheminė sudėtis, jo koncentracija ir drėgmė, padegimo šaltinio temperatūra bei energija ir kiti atsitiktiniai veiksniai. Be to, ugnį užtveriančios sklendės pavara turi būti taip apskaičiuota, kad sklendė suspėtų lokalizuoti sprogimo židinį užkirsdama liepsnai kelią, o kartu veikiantys slėgio iškrovikliai privalo tiek sumažinti sprogimo slėgį, kad nesuirtų technologinių įrenginių ir vamzdynų sienelės. Todėl sklendės pavaros modeliavimo ir projektavimo uždavinys turi būti sprendžiamas kompleksiškai su sprogimo proceso identifikavimo uždaviniu.

Analogiškai į sistemotechninių uždavinių kompleksą turi būti įtraukiami ir tiesiaeigių elektros pavarų valdymo uždaviniai. Lėtaeigių nedidelės galios TAV srovės dinaminės amplitudės yra mažos, o pereinamųjų procesų trukmė – trumpa. Todėl tokias pavaras tikslinga valdyti impulsiniu būdu. Vienu metu į tinklą įjungiant daug tiesiaeigių elektros pavarų gali susidaryti neleistina smūginė tinklo apkrova. Todėl tikslinga sudaryti tokį pavarų mikroprocesorinio valdymo algoritmą, kuris garantuotų nuoseklų pavarų įjungimą.

Tiesiaeigėse asinchroninėse elektros pavarose nėra reduktorių, todėl jos turi garantuoti ne tik reikiamą mechanizmo darbo greičių diapazoną, bet ir absoliučias mažiausio bei didžiausio greičių ir reikiamos jėgos vertes. Dažnai šių reikalavimų negalima patenkinti maitinant TAV pramoninio dažnio srove. Tenka naudoti dažnio keitiklį ir kurti tiesiaeigės dažninės elektros pavaros valdymo algoritmus.
 3.1.3. Technologinių ir avarinių procesų matematiniai modeliai

Sistemotechnikos metodais kuriant technologinių procesų valdymo ar apsaugos sistemas, reikia visų sistemos grandžių matematinių modelių. Technologinio objekto (technologinių įrenginių ir jais valdomo technologinio proceso) matematinis modelis (arba funkcionavimo algoritmas) – tai matematinių sąryšių, apibūdinančių technologinio objekto esmines savybes, sistema. 

Grūdų perdirbimo įmonių organinių dulkių (miltų, sėlenų, malūnų, elevatorių bei kombinuotų pašarų gamyklų dulkių) ir aerozoliai yra sprogūs. Pirminius sprogimus gali sukelti nuo trinties įkaitusios ar kibirkščiuojančios gendančių technologinių įrenginių dalys, į besisukančią technologinę mašiną patekę ir kibirkštį įskėlę pašaliniai metaliniai daiktai, sugedę elektros įrenginiai, netinkamai naudojamų suvirinimo aparatų kibirkštys ir pan. Šie pirminiai sprogimai paprastai yra silpni. Tačiau sprogimo banga, sklisdama technologinių įrenginių ertmėmis, vamzdynais, nupučia nuo sienelių dulkių nuogulas, o įkandin sklindanti liepsna padega naujas aerozolių mases ir sukelia stipresnius sprogimus. Jei technologinio įrenginio ar vamzdžio sienelės neatlaiko padidėjusio slėgio ir suyra, liepsna prasiskverbia į gamybines patalpas, kuriose kyla griaunamosios galios sprogimai. 

3.13 pav. Dulkių sprogimų lokalizavimo sistemos schema: 1 ir 2 – silpno pirminio ir galingų antrinių sprogimų židiniai; 3 – sprogimo slėgio davikliai; 4 – greitaeigės sklendės su TAV;              5 – automatikos įrenginys; 6 – valdymo įrenginys;( - liepsnos sklidimo kelias

Pirminiams sprogimams lokalizuoti kuriamos automatinės sistemos (3.13 pav.), kurias sudaro greitaeigės ugnį užtveriančios sklendės su tiesiaeigėmis elektros pavaromis, sprogimo slėgio davikliai ir automatikos bei valdymo įrenginiai. Pirminiam sprogimui 1 kilus norijoje
 (3.13 pav.), pagal slėgio daviklio 3 signalą įjungiamos visos sklendės 4, kurios užtveria liepsnai kelią į stiprių sprogimų 2 atžvilgiu pavojingas vietas. Todėl pirminis sprogimas užgesta nesukėlęs avarijos. 

Siekiant, kad sklendė suspėtų užtverti kelią liepsnai, turi būti įvykdyta sąlyga:

čia:


[image: image24.wmf]t

S

 − visas (pilnas) dulkių sprogimų lokalizavimo sistemos suveikimo laikas;



 − atsargos koeficientas (

);



 − slėgio daviklio suveikimo laikas;



 − komutacinės irangos suveikimo laikas;



 − sklendės uždarymo (pavaros suveikimo) laikas;



 − atstumas nuo galimos pirminio sprogimo vietos iki sklendės įrengimo vietos (liepsnos kelias);



 − liepsnos greitis.

Dulkių sprogimų bandymai rodo, kad slėgio jutiklis į pirminį sprogimą reaguoja pačioje sprogimo pradžioje, todėl galima laikyti, kad 

 nurodomas įrangos pase (techninėje dokumentacijoje). Sklendės tiesiaeigės elektros pavaros kelio pereinamųjų proceso modeliavimui galima naudoti toliau pateikiamą metodika. Atstumą 

 galima laisvai pasirinkti arba jį lemia gamyklos technologinė schema. Liepsnos greitis 

 yra sprogimo viršslėgio 

, o viršslėgis – slėgio iškroviklio membranų skaičiaus 
[image: image27.wmf]n

 (iškroviklio atsparumo) funkcijos:

Funkcijos, t.y. sprogimo matematinius modelius galima sudaryti pagal eksperimento [19] duomenis. Eksperimento rezultatams apdoroti naudojamas paklaidų kvadratų sumos minimumo metodas. Modeliavimo patogumui sudaryta programa asmeniniam kompiuteriui IDENT.EXE, pateikianti tokių funkcijų koeficientus ir laipsnio rodiklius: 

čia:

 (i = 1, 2, 3) − funkcijų (3.4), (3.5) išraiškos;

 (j = 1, 2, 31, 32) − koeficientai;

 (k = 1, 21, 22, 23) − laipsnio rodikliai;

Skaičiavimų pagal eksperimento [13] duomenis rezultatai pateikti 3.14 pav. Spalvoto displėjaus
 ekrane kreivės nuspalvinamos prioritetinėmis spalvomis pagal paklaidų kvadratų sumos minimumus: raudona – didžiausia suminė paklaida, mėlyna – vidutinė, žalia – mažiausia. Modeliuojant dulkių sprogimų automatinio lokalizavimo sistemą, galima rinktis alternatyvą: sudėtingesnė, bet tikslesnė, arba paprastesnė, bet mažiau tiksli funkcija.

Bandomajai sistemai modeliuoti tikslinga pasirinkti tipo (3.6) funkcijas, pakankamai tiksliai atspindinčias (3.4), (3.5) priklausomybes:

čia:

3.14 pav. Priklausomybės

: 

3.2. Dulkių sprogimų automatinio lokalizavimo sistemų reikalavimų analizė
Organinių dulkių ir oro mišiniai yra sprogūs. Sprogimai įvyksta, esant tam tikrai dulkių koncentracijai ir temperatūrai, įvairių grūdų produktų ir dulkių elevatoriuose tyrimai parodė, kad aerozoliai sprogsta, kai juose yra nuo kelių dešimčių iki 2000 g/m3 dulkių, o šilumos šaltinio temperatūra ne žemesnė kaip 500 - 600 °C [23].

Pirminius sprogimus gali sukelti nuo trinties įkaitusios ar kibirkščiuojančios gendančių technologinių įrenginių dalys, į veikiančią technologinę mašiną patekę ir kibirkštį įskėlę pašaliniai metaliniai daiktai, netinkamai naudojamų suvirinimo įrenginių kibirkštys ir pan. Tokie sprogimai paprastai būna silpni. Tačiau sprogimo banga, sklisdama technologinių įrenginių ertmėmis, vamzdynais, nupučia nuo sienelių dulkių nuogulas, o jų įkandin sklindanti liepsna padega naujas aerozolių mases ir sukelia stipresnius sprogimus.

Jei sprogimo zonoje aerozolio nedaug, sprogimas užgęsta, nesukėlęs avarijos. Tačiau apie  40 % pirminių sprogimų sukelia antrinius stiprius sprogimus. Ypač pavojingos sprogimų grandinės, pasiekiančios didelės talpos saugyklas (bunkerius, silosus
). Todėl, siekiant apriboti avarijų mastą, kuriamos priemonės, neleidžiančios įkaitusiems sprogimo produktams bei liepsnai iš pirminių sprogimo židinių prasiskverbti į aspiracines sistemas, silosus ir bunkerius, kuriuose kyla antriniai griaunamosios galios sprogimai.
Dulkių sprogimų automatinio lokalizavimo sistemoms yra keliami dideli reikalavimai, nes menkiausia nenumatyta detalė gali sukelti katastrofiškas pasekmes. Didžiausias dėmesys yra skiriamas DSALS apsaugos tipams, parinkimui, įrengimui, nes DSALS veiks efektyviausiai jei efektyviai apsaugos nuo sprogimų. Dulkių sprogimų apsaugos parametrai yra aprašomi tarptautiniuose standartuose IEC.
3.1 lentelė. Dulkių sprogimų apsaugos standartai

	
	IEC

	Bendrieji reikalavimai
	61241-0

	Apsaugos parametrai
	61241-1 (61241-1-1)

	Parinkimas ir įrengimas
	61241-14 (61241-1-2)

	Įrenginių patikrinimas ir priežiūra
	61241-17

	Tyrimo metodai:
minimali užsidegimo temperatūra
mažiausia užsidegimo energija

didžiausias sprogimo slėgis

minimali sprogimo koncentracija
	61241-20-1 (61241-2-1)

61241-20-3 (61241-2-3)

61241-20-2 (61241-2-2)
61241-2-4

	Sprogimo zonų klasifikacija
	61241-10 (61241-3)

	Apsaugos tipai
	61241-2 (61241-4), 61241-11


Standartuose išsamiai aprašomi apsaugos tipai, parametrai, apsaugos įrengimo taisyklės ir t.t. 
Dulkių kontrolė:

· Sumažinti dulkių kiekį ant technologinių įrenginių ir konstrukcijos detalių.
· Įrengti ventiliacijos, vėdinimo bei dulkių surinkimo sistemas.
· Reguliariai valyti dulkes iš sunkiai prieinamų vietų, kur jos gali kauptis.
· Naudoti dulkių valymo metodus, kurie nepakelia dulkių debesies į orą.
· Nustatyti darbuotojų elgesio bei darbo vietos tvarkos taisykles.
Užsidegimo kontrolė:
· Naudoti tinkamai izoliuotus laidus bei kabelius.
· Technologiniai įrenginiai turi atitikti standartus, dėl dulkių pralaidumo.

· Apsaugoti įkaitusias technologinių įrenginių dalis nuo dulkių.
· Apsaugoti šildymo sistemas nuo dulkių.
· Reguliariai tikrinti galinčias pradėti kibirkščiuoti technologinių įrenginių dalis.

· Nustatyti darbuotojų elgesio (rūkymo, liepsnos naudojimo) bei darbo vietos tvarkos taisykles.
Žalos, nuostolių kontrolė:
· Atskirti pavojingas zonas, kuriose gali kilti pirminiai sprogimai nuo kitų kurioms sprogimas galėtų padaryti žalą.
· Įrengti slėgio iškrovimo sistemas.
· Įrengti gaisro apsaugos sistemos.
· Įrengti dulkių sprogimų automatinio lokalizavimo sistemos.

Dulkių sprogimų automatinio lokalizavimo sistemos turi atitikti aukščiausius apsaugos standartus. Taip pat DSALS yra keliami greitaeigiškumo, ekonomiškumo ir kiti reikalavimai.
3.3. Dulkių sprogumo ir degumo parametrai
Dulkių sprogimų automatinio lokalizavimo sistemos efektyvumas glaudžiai susijęs su dulkių sprogimų analize. Įvairių dulkių degumas ir sprogumas gali būti matuojamas standartizuotose laboratorijose, tokie tyrimai suteikia labai daug informacijos apie dulkių sprogimo galimybes.
Parametrai charakterizuojantys dulkių sprogumo bei degumo jautrumą yra šie:

· Mažiausia užsidegimo temperatūra. (MIT) Tai yra mažiausia temperatūra, kurioje prasideda dulkių užsidegimo procesas. Užsidegimo temperatūra - vadinama žemiausia temperatūra, kai medžiaga išskiria pakankamai garų, kad galėtų degti pati, pašalinus pašalinį liepsnos židinį. 

· Minimali sprogimo koncentracija. (MEC) Dulkių ir oro mišinys sprogsta tik esant tam tikrai sprogiosios medžiagos koncentracijai, apibūdinamai apatine ir viršutine ribomis ir pakankama užsidegimo temperatūra. Kai dulkių koncentracija mažesnė už apatinę ribą mišinys nesprogsta, nes grandininei sprogimo reakcijai plisti trūksta degiosios medžiagos, o kai koncentracija didesnė už viršutinę ribą dulkės nebesprogsta dėl deguonies stokos. 80% dulkių nuosėdų yra lengvai užsidegančios ir sprogios, net jei dulkių nuosėdų sluoksnis tik 1 mm.

· Mažiausia užsidegimo energija. (MIE) Tai mažiausia elektros energijos talpinė iškrova, kuri galėtų sukelti dulkių debesies užsidegimą. Energija apskaičiuojama iš lygties              E = ½ C V2, ;čia C yra talpa o, V –įtampa [24].

· Didžiausias sprogimo slėgis. (MEP) Tai skirtumas tarp slėgio užsidegimo metu (normalus slėgis) ir slėgio kulminacijos taške.
Kai šie rodikliai yra nustatyti, tuomet įmanoma sužinoti apie medžiagos degumo ir sprogumo jautrumą. Pavyzdžiui, 3.2 lentelėje [24] pateikti žemės ūkio produktų degumo parametrai. Reikia pažymėti, kad šie duomenys yra tik orientaciniai, nes jie priklauso nuo daugybės veiksnių. Tai priklauso nuo medžiagos fizinių ir cheminių savybių, drėgmės, dulkių dalelių dydžio ir aplinkos sąlygų.
3.2 lentelė. Žemės ūkio produktų degumo parametrai
	Produktas
	MIT (°C)
	MEC (g/m3)
	MIE (mJ)
	MEP (bar)

	Mėlynžiedė liucerna
	460
	100
	320
	6,1

	Migdolų lukštai
	440
	65
	80
	7,0

	Malti miežiai
	370
	50
	15
	9,6

	Kakavos milteliai
	500
	65
	120
	5,0

	Kukurūzų krakmolas
	390
	40
	30
	10,0

	Džiovinti grūdai
	420
	60
	128
	5,5

	Salyklas
	400
	50
	35
	6,6


	3.2 lentelės tęsinys 
	
	
	
	

	Ryžiai
	440
	50
	50
	7,3

	Sojų miltai
	550
	60
	100
	6,5

	Cukrus
	330
	15
	30
	7,6

	Kviečių miltai
	380
	50
	50
	7,6


Analizuojant dulkių sprogimo atvejus, jų sąlygas, matyti, kad dulkių užsidegimą ir pirminius sprogimus gali sukelti:

· Liepsnos.
· Karšti įrenginių paviršiai.
· Degios medžiagos.
· Savaiminis užsidegimas.
· Suvirinimo ar pjovimo operacijos.
· Trinties, šilumos ar kibirkščių.
· Smūgio kibirkščių.
· Elektros kibirkščių.
· Elektrostatinės iškrovos kibirkščių [22].
3.3 lentelė. Galimos dulkių sprogimų priežastys žemės ūkiuose (USA, 1988 – 1997)
	Užsidegimo priežastys
	%

	Liepsnos
	16

	Įrenginių gedimai
	15

	Kibirkštys
	10

	Suvirinimo ar pjovimo operacijos
	9

	Karšti įrenginių paviršiai
	8

	Elektros įrenginių gedimai
	3

	Priemaišos
	3


3.4 lentelė. Pirminių sprogimų vietos žemės ūkiuose (USA, 1988 – 1997)
	Pirminių sprogimų vietos
	%

	Norijos
	43

	Bunkeris
	16

	Dulkių filtras
	8

	Dulkių sistema
	6

	Valcai

	6

	Nenustatyta
	9


4. TIRIAMOJI DALIS
4.1. Dulkių sprogimo automatinio lokalizavimo (DSALS) sistemos struktūra

Dulkių sprogimai gali padaryti daug žalos grudų perdirbimo įmonėms, todėl jose montuojamos dulkių sprogimų automatinio lokalizavimo sistemos. Šių sistemų projektavimą apsunkina tai, kad įmonėse yra labai daug įvairių technologinių įrenginių. Todėl kiekvienoje automatinėje sprogimo lokalizavimo sistemoje yra skirtingas skaičius slėgio jutiklių, greitaeigių sklendžių, kurios montuojamos ant skirtingo skerspjūvio vamzdžių. Automatinių dulkių      sprogimo lokalizavimo sistemų projektavimo stadijas galima sutrumpinti, kiekvieną tokią       sistemą sudarant iš tipinių modulių. Pagrindiniai šių sistemų elementai yra greitaeigės (universaliosios) sklendės. Šioms greitaeigėms sklendėms būtina greita veikimo sparta,                todėl jose naudojami tiesiaeigiai asinchroniniai varikliai. Kita svarbi tokių lokalizavimo          sistemų dalis yra jutikliai. Slėgio ar fotojutikliai užfiksuoja pirminius sprogimus. Šie jutikliai turi būti sumontuoti prie mechanizmų dalių, kurios gali įkaisti ar kibirkščiuoti.

Sprogimo lokalizacijos sistema turi pagal slėgio ar fotojutiklio signalą automatiškai   užsklęsti vamzdynus jungiančius pirminio sprogimo židinį, su kitomis sprogimo atžvilgiu pavojingomis patalpomis ar įrenginiais. Todėl būtinos greitaeigės ugnies sklidimą            stabdančios sklendės, kurios spėtų užverti vamzdynus tik gavusios fotojutiklio signalą [13].
Žemiau pateikta dulkių sprogimų automatinio lokalizavimo sistemos schema (4.1 pav.),      kuri pasižymi itin didele greitaveika, todėl jas diegia pramonėje. Kiekviena DSALS turi vis      kitokį technologinių įrenginių skaičių, kitokią elektrinę schemą, nors visos DSALS veikia            tuo pačiu principu. 
Įvykus sprogimui viename iš bunkerių į pirminį sprogimą reaguoja ant norijos sumontuoti slėgio jutikliai. Pagal jų signalus įjungiamos visų sklendžių tiesiaeigės elektros pavaros ir sklendės užsidaro sustabdydamos sprogimą ir gaisro plitimą.

Šiuolaikinėse grūdų perdirbimo malūnuose ir panašiose įmonėse plačiai diegiami mikroprocesoriniai relinės apsaugos ir automatikos įtaisai. Taip pat vietoj magnetinių paleidiklių taikomi tiristoriniai tiesiaeigių variklių paleidikliai. Tokios sistemos yra bekontaktės, todėl greitaeigiškesnės. Šios sistemos nesukelia kontaktinei įrangai būdingų kibirkščiavimų, galinčių sukelti pirminius dulkių sprogimus.

4.1 pav. Dulkių sprogimų automatinio lokalizavimo schema: 1 – miltų bunkeris; 2 – sklendės su tiesiaeigėmis elektros pavaromis; 3 – slėgio jutikliai; 4 – norija; 5 – grūdų bunkeris; 6 – valcavimo mašina; 7 – automatikos modulis; 8 – valdymo modulis

Šiuolaikinės bekontaktės sistemos mikroprocesorinei valdymo sistemai galima suteikti lankstumo požymių. 4.1 pav. matoma, kad pirminiam sprogimui įvykus valcavimo mašinoje 6, pirmasis į sprogimą sureaguoja ant valcų sumontuotas slėgio jutiklis 3 ir mikroprocesorinė sistema įjungs tik iš abiejų valcavimo mašinos pusių sumontuotų sklendžių pavaras. Analogiškai, suveikus ant norijos 4 sumontuotam slėgio jutikliui 3, suveiks tik miltų bunkerį atskiriančios nuo kitų įrenginių sklendės pavara. Didelėse dulkių sprogimų automatinio lokalizavimo sistemose toks lankstus valdymas gali labai sumažinti elektros tinko apkrovą DSALS veikimo metu.

4.2. Ugnį užtveriančių sklendžių tiesiaeigės pavaros

Siekiant riboti avarijų mastą, pramoninėse gamyklose įrengiamos dulkių sprogimų automatinės lokalizavimo sistemos (DSALS), kurias sudaro pirminių sprogimų jutikliai, greitaeigės ugnį užtveriančios sklendės ir jų valdymo aparatūra.

Anglies kasyklose, kad anglių dulkės nesprogtų, anglies šachtose aerozolis drėkinamas. Grūdų perdirbimo įmonėse šie metodai netaikomi, nes per didelė drėgmė ar inhibitoriai               gali sugadinti maisto produktus ar pašarus. Todėl, grūdų perdirbimo įmonėms tenka kurti     specialias sprogimų lokalizavimo sistemas, kuriose taikomos specialios U2 – BZB tipo sklendės (4.2 pav.). Tokių sklendžių gamą yra sukūrusi Vilniaus Gedimino technikos universiteto Automatikos katedra.
Penkių gabaritų sklendėse pritaikyti dviejų rūšių tiesiaeigių asinchroninių variklių induktoriai, kurių techninė charakteristika pateikta 4.1 lentelėje [13].

[image: image54.png]i




[image: image55.png]i





4.2 pav. U2 – BZB ir U2 – BZB – 01 sklendžių konstrukcija: 1 – vamzdžiai; 2 – TAV induktoriai;           3 – gembė su galiniu jungikliu; 4 – sklendės judamasis elementas; 5 – kreipiamosios; 6 – guminis sandarinimo įtaisas; 7 – korpusas; 8 – amortizatorius [13]
4.1 lentelė. U2 – BZB tipo sklendžių pagrindiniai parametrai

	Parametrai
	Sklendė

	
	U2 – BZB
	U2–      BZB – 01
	U2 – 
BZB – 02
	U2 –   BZB – 03 
	U2 – 
BZB – 04

	Užsklendžiamo vamzdžio skersmuo, mm
	100
	140
	220
	300
	380

	Vamzdžio užsklendimo laikas (įskaitant relinės kontaktinės aparatūros suveikimo laiką), s, ne ilgesnis kaip
	0,2
	0,2
	0,2
	0,2
	0,2

	Tiesiaeigės elektros pavaros vardinė įtampa, V
	380/220
	380/220
	380/220
	380/220
	380/220

	Iš tinklo imama srovė, A (ne stipresnė)
	20
	20
	54
	54
	54

	Įjungimo trukmė, s, ne ilgesnė kaip
	1,0
	1,0
	1,0
	1,0
	1,0

	Sklendės gabaritai, mm:
	
	
	
	
	

	Ilgis
	710
	710
	930
	1120
	1420

	Plotis
	340
	340
	461
	561
	711

	Aukštis
	423
	423
	400
	400
	400

	Masė, kg
	29,3
	30,0
	59
	70
	84

	Duraliuminio judamojo elemento storis, mm
	4
	4
	6
	6
	6

	TAV paleidimo jėga, N (ne mažesnė)
	100
	100
	1000
	1000
	1000

	TAV induktoriaus tipas
	I-30-47
	I-30-47
	I-100-83
	I-100-83
	I-100-83


4.2 lentelė. TAV induktorių parametrai

	Induktoriaus tipas
	Plieno paketo plotis, mm
	Apvijos laido skersmuo, mm
	Apvijos ritės vijų skaičius
	Ričių skaičius fazėje
	Fazės aktyvioji varža, (

	I – 30 – 47 
	30
	0,47
	380
	2
	33

	I – 100 – 83 
	100
	0,83
	120
	2
	2,88


Didelės veikimo spartos sklendes pavyksta sukurti, sutapatinant sklendės judamąjį elementą su tiesiaeigio asinchroninio variklio (TAV) antriniu elementu. Tokios sklendės įrengiamos vamzdynuose, kuriuose gali sklisti pirminio sprogimo liepsna. Įvykus silpnam pirminiam sprogimui, slėgio jutiklio signalas siunčiamas sklendžių pavaroms, sklendės uždaro visus galimus liepsnos plitimo vamzdžiais kelius ir pirminis sprogimas užgesta, nesukėlęs stiprių sprogimų.

Greitaeigei sklendei su tiesiaeigio judesio elektros pavara užsklendžiant liepsnos sklidimo kanalą, kinta sprogimo plėtimosi uždaroje ertmėje sąlygos. Nuo jų priklauso sprogimo slėgis, sklendės nueitas kelias, sklendės judamąjį elementą veikianti jėga, kelio priklausomybė nuo laiko. Be šios sąveikos, sprogimo intensyvumą nulemia cheminė sudėtis, koncentracija ir drėgmė, padegimo šaltinio temperatūra bei energija ir kiti aplinkos veiksniai. Be to, ugnį užtveriančios sklendės pavara turi būti taip apskaičiuota, kad sklendė suspėtų lokalizuoti sprogimo židinį užkirsdama liepsnai kelią, o kartu veikiantys slėgio iškrovikliai privalo tiek sumažinti sprogimo slėgį, kad nesuirtų technologinių įrenginių ir vamzdynų sienelės.

Atlikti bandymai rodo, jog sklendės judamasis elementas gali deformuotis ir pradės remtis į induktorių, dėl didelių sprogimo viršslėgių. Dėl šios priežasties buvo sumanyta išbandyti specialias sklendes, kurios turės atraminius guolius induktorių aktyviojoje zonoje (4.3, 4.4, 4.5 pav.) [12].

4.3 pav. Sklendės pavaros su guoliais : 1 – judamasis elementas; 2 –  induktorius; 3 – induktoriaus apvija; 4 – guoliai
Paprastai elektros varikliuose guoliai įtaisomi už induktoriaus aktyviosios zonos ribų. Iš      4.3 pav. matyti, kad guoliai įtaisyti tiesiaeigio elektros variklio grioveliuose. 4.4 pav. įtaisyti riedėjimo guoliai, o 4.5 pav. riedėjimo guoliai įtaisyti induktoriaus dantyse.

Toks techninis sprendimas pripažintas išradimu, nes klasikiniuose elektros varikliuose guoliai įtaisomi už variklio induktoriaus aktyviosios zonos ribų.

4.4. pav. Sklendės pavaros su guoliais, įtaisytais induktoriaus grioveliuose : 1 – antrinis elementas; 2 – induktorius; 3 – induktoriaus apvija; 4 – riedėjimo guolis; 5 – papildoma apvijos izoliacija

4.5 pav. Sklendės pavaros su riedėjimo guoliais, įtaisytais induktoriaus dantyse: 1 – antrinis elementas; 2 –induktorius;  3 – induktoriaus apvija; 4 – riedėjimo guolis

4.3. Ugnį užtveriančių greitaeigių sklendžių taikymas technologinėms reikmėms
Vilniaus Gedimino technikos universitete, Automatikos katedroje atlikti tyrimai [25] parodė, kad ugnį užtveriančias greitaeiges sklendes galima taikyti ir technologinėms reikmėms. Prijungiant prie tinklo tik vieną iš elektriškai ir megnetiškai dvipusio tiesiaeigio asinchroninio variklio apvijų arba abiejų induktorių apvijas sujungiant nuosekliai. Kreivės rodančios tiesiaeigio asinchroninio paleidimo jėgos priklausomybes nuo magnetinio tarpo tarp induktorių, esant minėtiems apvijų jungimams parodytos 4.6 paveiksle. 

4.6 pav. TAV paleidimo jėgos priklausomybės nuo nemagnetinio tarpo didumo: 1 – esant lygiagrečiam apvijų jungimui; 2 - esant pavieniam apvijų jungimui; 3- esant nuosekliam apvijų jungimui;

Iš (4.6 pav.) matyti, kad esant pavieniam apvijų jungimui jėga sumažėja maždaug du kartus, o esant nuosekliam apvijų jungimui dar labiau. Todėl technologinės sklendės veiks mažesniu greičiu sukeldamos silpnesnius smūgius į amortizatorius ir galės būti eksploatuojamos ilgą laiką. Taigi universaliosios sklendės gali būti naudojamos ir kaip ugnį užtveriančios, ir kaip technologinės.
4.4. Universaliosios sklendės optroninio paleidiklio schema
Dulkių sprogimų automatinio lokalizavimo sistemose naudojamos universaliosios sklendės gali būti valdomos optroniniais paleidikliais (4.7 pav.). 
Iš fazės A įjungiami VO1 ir VO3 ir jie įjungia fazę A1. Iš fazės B padavus maitinimą VO5 ir VO7 įjungiama fazė B1, o iš fazės C padavus maitinimą VO9 ir VO11 įjungiama fazė C1. Kai vienu metu yra įjungiamos fazės A1, B1 ir C1 universalioji tiesiaeigė sklendė lėtai uždaroma. Toks uždarymas yra efektyvus, kai universalioji sklendė naudojama kaip technologinė. Sprogimams lokalizuoti toks sklendės uždarymas netinkamas, nes ji užvers vamzdyną per lėtai nespėdama užsklęsti kelio pirminiams sprogimams.
Todėl avarijos atveju, kai reikia lokalizuoti dulkių sprogimus nepakanka sklendę užverti įprastiniu rėžimu. Sprogimo atveju sklendė turi kuo greičiau užkirsti kelią pirminiams sprogimams. Todėl sklendės uždarymo laikas turi buti trumpesnis. Tai padaryti pavyksta, kai vienu metu yra įjungiami VO1 – VO10, kurie iš fazės A paduoda maitinimą į A1, A2, iš B į B1, B2, o fazė C į fazes C1 ir C2.

Užvėrus sklendę nesvarbu, ar įprastiniu rėžimu, ar avariniu ji yra atidaroma taip: iš fazės A paduodamas maitinimas per VO13 ir VO14 į C1, o per VO15 ir VO16 į A1.

4.7 pav. Optroninio paleidiklio schema
4.5. DSALS kompiuterinis modelis

Sukieji bei tiesiaeigiai asinchroniniai varikliai modeliuojami trijose koordinačių sistemose. 

 yra koordinačių sistema, standžiai susieta su statoriumi; 

 – sistema, standžiai susieta su rotoriumi; 
[image: image63.wmf]u,v

 –  koordinačių sistema, besisukanti greičiu 

 (ar judanti greičiu 

). Jei 

) yra lygus elektrinio lauko greičiui 

)  , tai tokios koordinačių sistemos ašys vadinamos x, y. 

Nagrinėjama elektros pavarų su tiesiaeigiais varikliais, kurių judamasis elementas neišeina už induktoriaus ribų, dinamika. Tyrimo pagrindu imamos TAV, kaip elektromechaninio energijos keitiklio, dinaminės mechaninės charakteristikos diferencialinės lygtys, užrašytos 

 koordinačių sistemoje, judančioje sinchroniniu greičiu 

Pagrindinė pavaros judesio lygtis:   

o lygtis nueitam keliui rasti: 

čia:

 − pilnutinio statoriaus srauto projekcijos į 

 ašis;

 −pilnutinio rotoriaus srauto projekcijos į 

 ašis; 

 − tinklo fazinės įtampos amplitudinė vertė;

 − tinklo įtampos fazė įjungimo metu;

 − polių žingsnis;  

 - variklio tuščiosios veikos greitis;  

 - variklio greitis;  

 −variklio sukuriama jėga;  

 − statinė pasipriešinimo jėga; koeficientai: 

Kiti vartojami žymėjimai: 

 − pagrindinė įmagnetinimo kontūro induktyvioji varža;

 − statoriaus apvijos pilnutinė induktyvioji varža;

 − rotoriaus apvijos pilnutinė induktyvioji varža;

 − aktyvioji statoriaus varža;

 − rotoriaus (judamojo elemento) apvijos redukuota aktyvioji varža;

 − statoriaus ir rotoriaus (judamojo elemento) induktyviosios sklaidos varžos.
Tiriant elektromagnetinius pereinamuosius procesus, laikoma, kad variklio įjungimo metu įtampos fazės kampas lygus nuliui. Asinchroninių variklių tyrimai bei mūsų atlikti skaičiavimai rodo, kad variklio sukuriamas momentas (jėga) ir greitis nepriklauso nuo prijungiamos įtampos fazės. Statoriaus srovės dedamosios apskaičiuojamos pagal formules [13]:

o A fazės srovė  randama taip:

                           (4.5)
Naudojant lygčių sistemą, užrašytą santykiniais vienetais ir lygtis, sudaroma programa tiesiaeigės asinchroninės pavaros pereinamiesiems procesams apskaičiuoti.

Programiniu paketu Matlab sudarytas dulkių sprogimo automatinio lokalizavimo sistemos kompiuterinis modelis.

Modelyje koeficientai 

 apskaičiuojami:

               (4.6)

čia :

Maitinant TAV iš pramoninio tinklo nustatomi tokie modelio valdymo poveikiai: 
· fazinės įtampos amplitudė 

· įtampos įjungimo fazė 

· maitinimo tinklo dažnis 

Programiniu paketu Matlab sudarytas tiesiaeigės elektros pavaros modelis parodytas          4.8 paveiksle 

4.8 pav. DSALS kompiuterinis modelis

Programiniu paketu Matlab sudarius dulkių sprogimo automatinio lokalizavimo sistemos kompiuterinį modelį, gaunamos sprogimų bangos veikiamos ugnį užtveriančios sklendės pavaros dinaminių charakteristikų imitacijos kreivės kai judančių dalių masė 

4.9 pav. Universaliosios sklendės statinio pasipriešinimo jėgos charakteristika

4.10 pav. TAV variklio kuriamos jėgos charakteristika (mėlyna kreivė) ir sklendės statinio pasipriešinimo jėgos charakteristika (raudona kreivė)

Matoma, kad kai statinio pasipriešinimo jėga viršija variklio kuriamą jėgą variklio greitis mažėja.

4.11 pav. TAV greičio priklausomybė nuo laiko

4.12 pav. TAV kelio priklausomybė nuo laiko
Naudojant šį modelį galima analizuoti universaliosios sklendės tiesiaeigės pavaros paleidimo procesą, o gautus rezultatus pritaikyti kuriant naujas ir eksploatuojant jau pagamintas dulkių sprogimų automatinio lokalizavimo sistemas. Tačiau svarbiausia yra nustatyti laiką, per kurį universalioji sklendė visiškai užsklendžia vamzdyną, lokalizuodama sprogimą ir užkirsdama kelią gaisrui. Iš 4.9 pav. matyti, kad vamzdis užsklendžiamas per 0,07 s. Toks greitaeigiškumas įgalina sklendes montuoti netoli nuo galimo pirminio sprogimo vietos.
4.6. Sprogimų bangos veikiamos ugnį užtveriančios sklendės pavaros dinaminių charakteristikų imitacija
Universaliajai sklendei su tiesiaeigio judesio elektros pavara užsklendžiant liepsnos sklidimo kanalą, kinta sprogimo plėtimosi uždaroje ertmėje sąlygos. Nuo jų priklauso sprogimo slėgis, nuo šio slėgio ir sklendės nueito kelio – sklendės judamąjį elementą veikianti jėga, o nuo šios jėgos – kelio priklausomybė nuo laiko. Be šios sąveikos, sprogimo intensyvumą dar lemia dulkių ir oro mišinio cheminė sudėtis, jo koncentracija ir drėgmė, padegimo šaltinio temperatūra bei energija ir kiti atsitiktiniai veiksniai. Be to, ugnį užtveriančios sklendės pavara turi būti taip apskaičiuota, kad sklendė suspėtų lokalizuoti sprogimo židinį užkirsdama liepsnai kelią, o kartu veikiantys slėgio iškrovikliai privalo sumažinti sprogimo slėgį, kad nesuirtų technologinių įrenginių ir vamzdynų sienelės. Todėl sklendės pavaros modeliavimo ir projektavimo uždavinys turi būti sprendžiamas kompleksiškai su sprogimo proceso identifikavimo uždaviniu. 

Magistro darbe suprojektuotas matematinis universaliosios sklendės tiesiaeigės            pavaros modelis su programiniu paketu Matlab pateiktas ankstesnėje dalyje. Darbe        suprojektuotas ir kompiuterinis universaliosios sklendės modelis (4.13 pav.) su programiniu paketu SolidWorks SP0.0. 

4.13 pav. U2-BZB tipo sklendė, taikoma automatinėse sprogimų lokalizavimo sistemose
SolidWorks– tai trimatė kietakūnio parametrinio modeliavimo sistema (mechaninių mazgų ir kitų konstrukcijų). SolidWorks programiniu paketu galima sukurti norimą kompiuterinį modelį atitinkantį visus realius parametrus. Su šiuo programiniu paketu galima atlikti sudėtingus kompiuterinius bandymus, kurie patikrintų modelio ilgaamžiškumą, dinamines, termines charakteristikas. Taip pat galima patikrinti modelio atsparumą temperatūros, jėgos, slėgio ir srauto veikimui.

Su SolidWorks programiniu paketu sumodeliuojama specialios U2-BZB tipo sklendės, kurios skirtos 100-380 mm skersmens vamzdžiams, kuriuos turi užsklęsti per laiką, ne ilgesnį kaip 0,1s. 

Atlikti bandymai rodo, jog sprogimo metu sklendės judamasis elementas dėl didelių sprogimo viršslėgių gali deformuotis ir pradės remtis į induktorių. Dėl šios priežasties buvo sumanyta išbandyti specialias sklendes, kurios turės atraminius guolius induktoriaus aktyviojoje zonoje.
Su SolidWorks programiniu paketu sumodeliuojame sklendės judamąjį elementą ir tiriame jį su įtvirtintais galais ir šonais imituodami atraminius guolius induktoriaus aktyviojoje zonoje          (4.14 pav.). Magistro darbe pateikiami bandymai sumodeliuoti su aliumininiu ir duralimininiu sklendės judamuoju elementu. Aliuminis- plačiausiai paplitęs metalas žemėje. Dėka tokių savybių kaip: lengvumas, elektros ir šilumos laidumas, atsparumas korozijai, aliuminis plačiai naudojamas ir visose pramonės šakose. Šiandien aliuminis keičia plieną, varį, plastiką, medį ir pan. Duraliuminis – aliuminio (92–95 %) lydinys su variu, manganu, geležimi, magniu ir siliciu (5–8 %). Iš jo gamina lengvus kampukus, lovius, vamzdžius, architektūrines detales ir pan. Savo tvirtumu duraliuminis nenusileidžia plienui. Dėl šių savybių bandymams atlikti buvo pasirinkti šie metalai.

4.14 pav. Sklendės judamasis elementas ir vieta į kurią veiks sprogimo banga.
Naudodami SolidWorks programinį paketą nustatome, kad sprogimo banga veiks tik į tą sklendės judamojo elemento vietą, kuri uždengs vamzdyną (4.14 pav.) Judamojo elemento kraštai, šonai bei ta dalis, kuri neuždengs vamzdyno bus įtvirtintos (4.15 pav.), atsižvelgiant į tai, kad sklendei uždarius vamzdyną ji remsis į konstrukcines dalis bei atraminius guolius. 
[image: image113.png]idWorks SimulationXpress

sHended SLDPRT (- Soidworks Search N2 - -

H SolidWorks SimulationXpress . Simatioripress.com
9 Welcame | @ Mateil| Restant | Load | Andze | ptinize | Resuls -

Erter aname for th restait st

how symbol

B EEEEY

(oo ) (tew ] (o ) [comosl] [ ek

NI
DimKpert | Evalu

B2 repasecn

Soidworks 2009 Edtngrat | (2] 3





4.15 pav. Sklendės judamasis elementas su įtvirtintais galais ir šonais.
Toliau pateikti atliktų bandymų rezultatai. Matome, kokia jėga yra veikiamas sklendės judamasis elementas užtvėręs sprogimo bangos sklidimą vamzdynais. Labiausiai smūginės bangos yra veikiamas sklendės judamojo elemento dešinysis šonas, nes jis mažiausiai įtvirtintas. Kokia jėga jis bus veikimas priklauso nuo smūginės bangos stiprumo ir iš kokios medžiagos pagamintas sklendės judamasis elementas. Atlikti bandymai, kai sprogimo banga lygi: 

. Magistro darbo priede pateikti bandymo rezultatai, kai sprogimo banga lygi: 

4.16 pav. 

 sprogimo bangos slėgio veikiamo sklendės aliumininio judamojo elemento deformacija

4.17 pav. 

4.18 pav. 

4.19 pav. 

4.20 pav. 

 sprogimo bangos slėgio veikiamo sklendės aliumininio judamojo elemento deformacija
Iš sprogimų bangos slėgio veikiamos universaliosios aliumininio sklendės judamojo elemento deformacijų matyti, kad sklendė su papildomais guoliais (įtvirtintais galais ir šonais) deformuojasi nedaug. Esant 

 sprogimo bangos slėgiui – sklendės deformacija tik 

. Atliekant bandymus su tokia pat sklende, bet be papildomų guolių (bandymų rezultatai pateikti magistro darbo priede), t.y. neįtvirtinant sklendės judamojo elemento šonų gauname, kad esant 

 sprogimo bangos slėgiui – deformacija yra net 

. Akivaizdu, kad įrengti papildomi atraminiai guoliai induktoriaus aktyviojoje zonoje sušvelnina sklendės judamojo elemento deformacijas. Esant stipriems sprogimams (4.20 pav.) sklendės judamojo elemento deformacija vis dar leistinose ribose iki 

(tai riba ties kuria sklendės judamasis elementas pradeda remtis į induktorių). Su tokio tipo sklendėmis dulkių sprogimų automatinio lokalizavimo sistema užkirs kelią ne vienai katastrofai.
Toliau pateikti atliktų bandymų rezultatai, sumodeliuoti su duralimininiu sklendės judamuoju elementu. . Duraliuminis – aliuminio (92–95 %) lydinys su variu, manganu, geležimi, magniu ir siliciu (5–8 %). Dėl savo sudėties jis yra tvirtesnis už aliuminį, o jo tvirtumas prilyginamas plienui. Atlikti bandymai, kai sprogimo banga lygi: 

. Magistro darbo priede pateikti bandymo rezultatai, kai sprogimo banga lygi: 
[image: image144.wmf]2

2000

N

m

, 
[image: image145.wmf]2

4000

N

m

 ir
[image: image146.wmf]2

6000

N

m

.

[image: image147.png]Fle Edt view [Inert] ook window rep | 2 - K-8 sended, SLDPRT * 1~ Soidworks Search 2 -

Sinultorpress com -
< =N B _ 5 s |solidWorks Resources
e[ @ Resuls | ¢ » LA n@ % d
Vol name: ki Gotting Started
Sty name: Simieion¥gressStudy ol Lne2
T [ s
 the arimaion. seele: 218454 el % Onen  Dosumert
D] gy st pert
|| ki wy Frs v
URES (m) W | rorms
asieane [ p—
sstteonz e
Communit
samsece: = >
@ customsr Potal
28550002 Discussion Forum
28270002 B User Grous
2288002 LatestNews
9 Hews: T oFFER
i T 700002 iPad + e rone
Hews: Sl B
1422002 b
Survay: Dassaut syz
13132002 Soktwers earpar
Ot Mirtion sy
98492003 Pr—
SFat i et fr
65662003
 Tesh lets @1
3283008 ] Commnty 0 1
+.a00e-030
Online Resources
- Fin Custom Werwte
e mashiing,casing.Ls
d 153l Partner Solutions
@ Soldnorks Lass
“Top
Hodel [ Toon ST ] < )

Solidworks 2009 EdiingPart 2]





4.21 pav. 

 sprogimo bangos slėgio veikiamo sklendės duraliumininio judamojo elemento deformacija

4.22 pav. 

4.23 pav. 

 sprogimo bangos slėgio veikiamo sklendės duraliumininio judamojo elemento deformacija

4.24 pav. 
[image: image154.wmf]2

7000

N

m

 sprogimo bangos slėgio veikiamo sklendės duraliumininio judamojo elemento deformacija

[image: image155.png]SolidWorks |j mie st ven [incert ] oo wndow rep | 2 - K-8 siendes.SLOPRT = ]~ salidwarks search 27 - -

¥

STl LSS B (Do (e e . 5 [solidworks Resources 9
A ES LAY NE-J-o Eoetmez & % )
[IT—— Getting Started, *
Sty name: SimlonXpressSty
— et deplcement P2 & |DhsEoems
Commandtianage: scde 45453 B 15 opena pocument
B S gy et o
|| ki wy Frs v
LS (o) B v
1770 B8 |® corerativtormion
162500000 e
Communit
L sareson = v
@ custone porta
133024000 Discussion Forum
118200000 B Useroroups
103404000 LeestNews
5 eus: HOT O FER
4 88642001 Pad +  Drone
[ ——
7387000 b
ror—
5.910e-001 Solidilorks Interoperal
oMo s
4432001 Auailable: Enterprise F
Sro i e
2885000
] Tech et 01
1.477e-001 << Community (0 rec
10006030
online Resources
- Find Custom Menute
N
u T3l Partner Soltions
& Sotanorks Labs
*Top
StudyT_J < >
Editing Part @





4.25  pav. 

 sprogimo bangos slėgio veikiamo sklendės duraliumininio judamojo elemento deformacija

Iš sprogimų bangos slėgio veikiamos universaliosios sklendės duraliuminio                judamojo elemento deformacijų matyti, kad deformuojasi mažiau nei sklendė su aliumininiu judamuoju elementu. Esant 

. Akivaizdu, kad įrengti papildomi atraminiai guoliai induktoriaus aktyviojoje zonoje sušvelnina sklendės judamojo elemento deformacijas, o duraliumininis       judamasis elementas mažiau išlinksta veikiamas sprogimo bangos slėgio nei aliumininis            judamasis elementas. 

4.26 pav. Sklendžių judamojo elemento deformacija
Magistro darbo priede pateikta bandymų, su SolidWorks programiniu paketu sumodeliuotos sklendės, rezultatai. Bandymai atlikti su sklende, kuri neturi papildomų, atraminių guolių induktoriaus aktyviojoje zonoje. Paveiksle 4.26 pateikti visi magistro darbo rezultatai. Akivaizdu, kad sklendė su papildomais guoliais mažiau išlinksta veikiama tokio pat slėgio smūginės bangos nei sklendė be atraminių guolių. Patildomų guolių (riedėjimo, slydimo) induktoriaus aktyviojoje zonoje įrengimas naudingas, nes:
· mažiau deformuojasi sklendės judamasis elementas;
· išvengiama sklendės judamojo elemento rėmimosi į induktorių;

· efektyviau lokalizuojami dulkių sprogimai
Dulkių sprogimų automatinio lokalizavimo sistemos, kuriose įrengtos universaliosios sklendės su papildomais guoliais induktoriaus aktyviojoje zonoje – efektyvus sprendimas išvengiant katastrofų grūdų perdirbimo įmonėse.
5. APIBENDRINANČIOJI DALIS

5.1. Išvados

· Tiesiaeigių asinchroninių variklių savybės leidžia paprastomis priemonėmis sukurti daugiafunkcius įrenginius.
· Vilniaus Gedimino technikos universiteto specialistams eksperimentiškai tiriant sklendes Vievio sprogimų bandymo poligone nustatyta, kad sklendė veikiama labai didelio sprogimo momento deformuojasi. Deformuojantis sklendei jos judamasis elementas pradeda remtis į induktorių ir gali įstrigti. Todėl buvo pasiūlytas techninis sprendimas įrengti atraminius guolius sklendės pavaros TAV induktoriaus aktyviojoje zonoje.
· Nors sklendės be guolių induktoriaus aktyviojoje zonoje ir su jais trinties koeficientai skirtingi, bet sklendė užsidaro taip pat efektyviai.
· Akivaizdu, kad įrengti papildomi atraminiai guoliai induktoriaus aktyviojoje zonoje sušvelnina sklendės judamojo elemento deformacijas. 
· Esant 

· Esant 

. Duraliumininis judamasis elementas mažiau išlinksta veikiamas sprogimo bangos slėgio nei aliumininis judamasis elementas
· Atliekant bandymus su tokia pat sklende, bet be papildomų guolių gauname, kad esant 

· Net esant stipriems sprogimams sklendės judamojo elemento deformacija vis dar leistinose ribose iki 

 (tai riba, ties kuria sklendės judamasis elementas pradeda remtis į induktorių). 
· DSALS sistemose įrengus universaliąsias sklendes su papildomais guoliais induktoriaus aktyviojoje zonoje bus užkirstas kelias ne vienai katastrofai.

· Universaliosios sklendės gali būti naudojamos sprogimams lokalizuoti ir kaip technologinės.
5.2. Rekomendacijos ir pasiūlymai
· Magistro darbe atlikti teoriniai tyrimai ir sudaryto kompiuterinio modelio pagrindu gautos universaliosios sklendės pavaros dinaminės charakteristikos rodo, kad sistema su papildomais atraminiais guoliais induktoriaus aktyviojoje zonoje garantuoja patikimą DSALS darbą.
· Todėl tikslinga organizuoti specialiųjų sklendžių TAV gamybą ir naujais varikliais su papildomais atraminiais guoliais induktoriaus aktyviojoje zonoje pakeisti šiuo metu eksploatuojamus įrenginius.
· Ateityje tikslinga pradėti gaminti universaliąsias sklendes su naujos konstrukcijos tiesiaeigiais asinchroniniais varikliais.

PRIEDAI

Sprogimų bangos veikiamos ugnį užtveriančios sklendės pavaros dinaminių charakteristikų imitacija

Magistro darbe suprojektuotas matematinis universaliosios sklendės tiesiaeigės pavaros modelis su programiniu paketu Matlab pateiktas ankstesnėje dalyje. Darbe suprojektuotas ir kompiuterinis universaliosios sklendės su programiniu paketu SolidWorks SP0.0. 

Su SolidWorks programiniu paketu sumodeliuojama specialios U2-BZB tipo sklendės, kurios skirtos 100-380 mm skersmens vamzdžiams, kuriuos turi užsklęsti per laiką, ne ilgesnį kaip 0,1s. Atlikti bandymai rodo, jog sprogimo metu sklendės judamasis elementas gali deformuotis ir pradės remtis į induktorių, dėl didelių sprogimo viršslėgių. Su SolidWorks programiniu paketu sumodeliuojame sklendės judamąjį elementą ir tiriame jį su įtvirtintais galais ir šonais. 

1 pav. Sklendės judamasis elementas ir vieta į kurią veiks sprogimo banga.
Naudodami SolidWorks programinį paketą nustatome, kad sprogimo banga veiks tik į tą sklendės judamojo elemento vietą, kuri uždengs vamzdyną (1 pav.) Judamojo elemento kraštai ir šonai bus įtvirtinti (2 pav.). 

2 pav. Sklendės judamasis elementas su įtvirtintais galais ir šonais.
Toliau pateikti atliktų bandymų, su aliumininiu sklendės judamuoju elementu, rezultatai. Matome, kokia jėga yra veikiamas sklendės judamasis elementas užtvėręs sprogimo bangos sklidimą vamzdynais. Labiausiai smūginės bangos yra veikiamas sklendės judamojo elemento dešinysis šonas, nes jis mažiausiai įtvirtintas. Kokia jėga jis bus veikimas priklauso nuo smūginės bangos stiprumo ir iš kokios medžiagos pagamintas sklendės judamasis elementas. Atlikti bandymai kai sprogimo banga lygi: 

3 pav. 

 sprogimo bangos slėgio veikiamo sklendės aliumininio judamojo elemento deformacija

4 pav. 

5 pav. 

6 pav. 

7 pav. 

8 pav. 

9 pav. 

 sprogimo bangos slėgio veikiamo sklendės aliumininio judamojo elemento deformacija

Iš sprogimų bangos slėgio veikiamos universaliosios aliumininio sklendės judamojo elemento deformacijų matyti, kad esant 

Toliau pateikti atliktų bandymų rezultatai, sumodeliuoti su duralimininiu sklendės judamuoju elementu, kai sprogimo banga lygi: 

Iš sprogimų bangos slėgio veikiamos universaliosios aliumininio sklendės judamojo elemento deformacijų matyti, kad esant 

 Sprogimų bangos veikiamos ugnį užtveriančios sklendės pavaros dinaminių charakteristikų imitacija

Magistro darbe suprojektuotas matematinis universaliosios sklendės tiesiaeigės pavaros modelis su programiniu paketu Matlab. Darbe suprojektuotas ir kompiuterinis universaliosios sklendės su programiniu paketu SolidWorks SP0.0. 
Su SolidWorks programiniu paketu sumodeliuojame sklendės judamąjį elementą ir tiriame jį su įtvirtintais galais ir šonais imituodami atraminius guolius induktoriaus aktyviojoje zonoje. Magistro darbe pateikiami bandymai sumodeliuoti su aliumininiu ir duralimininiu sklendės judamuoju elementu. 
Naudodami SolidWorks programinį paketą nustatome, kad sprogimo banga veiks tik į tą sklendės judamojo elemento vietą, kuri uždengs vamzdyną (17 pav.) Judamojo elemento kraštai, šonai bei ta dalis kuri neuždengs vamzdyno bus įtvirtintos (18 pav.), atsižvelgiant į tai, kad sklendei uždarius vamzdyną ji remsis į konstrukcines dalis bei atraminius guolius.

17 pav. Sklendės judamasis elementas ir vieta į kurią veiks sprogimo banga.

18 pav. Sklendės judamasis elementas su įtvirtintais galais ir šonais.
Toliau pateikti atliktų bandymų rezultatai. Matome, kokia jėga yra veikiamas sklendės judamasis elementas užtvėręs sprogimo bangos sklidimą vamzdynais. Labiausiai smūginės bangos yra veikiamas sklendės judamojo elemento dešinysis šonas, nes jis mažiausiai įtvirtintas. Kokia jėga jis bus veikimas priklauso nuo smūginės bangos stiprumo ir iš kokios medžiagos pagamintas sklendės judamasis elementas. Atlikti bandymai, kai sprogimo banga lygi:, 

 sprogimo bangos slėgio veikiamo sklendės aliumininio judamojo elemento deformacija

Toliau pateikti atliktų bandymų rezultatai, sumodeliuoti su duralimininiu sklendės judamuoju elementu. Atlikti bandymai kai sprogimo banga lygi:, 

XIV Lietuvos jaunųjų mokslininkų konferencijos „Mokslas – Lietuvos ateitis“ pažyma

� Bunkeris −  rezervuaras, dėžė, aruodas nepakuotoms birioms medžiagoms (grūdams, smėliui, cementui, anglims, rūdai) laikyti ir perpilti.


� Induktorius − elektros mašinos dalis, kurioje sukuriamas pagrindinis magnetinis srautas.


� Elevatorius − specialus birių produktų (miltų, grūdų) sandėlis: Grūdų elevatorius.


� Gegnė − 1 įžambi porinė ar pavienė stora kartis (ar tašas) stogo dangai laikyti, 2 tech. vienu galu pritvirtinta laikančioji konstrukcija.


� Aerozolis − dujos, kuriose plūduriuoja skystos arba kietos dalelės.


� Inhibitorius − medžiaga, lėtinanti arba sustabdanti cheminę reakciją, šio atveju liepsną gesinanti medžiaga.


� Sistemotechnika – kibernetikos šaka, tirianti didžiąsias sistemas (pvz.: energetikos, aptarnavimo sferos, viso liaudies ūkio, gyvo organizmo), jų projektavimą, gamybą, bandymus ir naudojimą.


� Heuristiniai metodai (būdai) - yra svarbi ekspertinių sistemų bei dirbtinio intelekto dalis, jie sėkmingai naudojami praktiniuose globalaus ir, ypač, diskretaus optimizavimo uždaviniuose.


� Magnetohidrodinamika - [magnetas + hidrodinamika], mokslas, tiriantis laidžių skysčių ir jonizuotų dujų (plazmos) judėjimą magnetiniame lauke.


� Norija – transporteris skirtas vertikaliam grūdų perdirbimo produktų (miltai, grūdai) ir kitų birių medžiagų transportavimui.


� Displėjus − ekraninis pultas informacijai įvesti į elektroninę skaičiavimo mašiną ir iš jos išvesti — stebėti ekrane tekstą, grafiką, kreives, lentelę.


� Silosas – anaerobinėse (be deguonies) sąlygose, fermentuoti žali augalai (žolė, miežiai, kviečiai, avižos, rugiai, žirniai, pupos, lubinai)


� Valcai dgs. − veleninis malimo įtaisas.

